b'\n_START_ARTICLE_\nRobert Olsen\n_START_PARAGRAPH_\nRobert Olsen (f\xc3\xb8dt 7. april 1960) er en dansk socialarbejder og foredragsholder, der i 18 \xc3\xa5r var forstander for M\xc3\xa6ndenes Hjem i Istedgade p\xc3\xa5 Vesterbro i K\xc3\xb8benhavn, og siden 1. november 2011 er forstander for Kofoeds Skole. Herudover har han i perioder v\xc3\xa6ret konstitueret forstander for andre botilbud til hjeml\xc3\xb8se, blandt andet KFUMs kollegium p\xc3\xa5 Amager og Gaderummet p\xc3\xa5 N\xc3\xb8rrebro._NEWLINE_Som bestyrelsesformand for Hus Forbi var han med til at mangedoble oplaget af avisen fra 10.000 eksemplarer, der udkom 4 gange \xc3\xa5rligt til et oplag p\xc3\xa5 omkring 60.000 eksemplarer og 12 numre pr. \xc3\xa5r. I 2009 var Robert Olsen med til at rekonstruere avisen._NEWLINE_Fra d. 23. marts 2012 har han v\xc3\xa6ret formand for Socialpolitisk Forening. En forening som blev oprettet i 1898 for at fremme social retf\xc3\xa6rdig og debat om sociale sp\xc3\xb8rgsm\xc3\xa5l i samfundet._NEWLINE_Robert Olsen har deltaget i mange udvalg i forskellige ministerier f.eks. narkotikar\xc3\xa5det, Kokainekspert udvalget, Alkoholpolitisk kontaktudvalg. og i K\xc3\xb8benhavns kommune f.eks. hjeml\xc3\xb8sestrategien, strukturreform, stofindtagelsesrum._NEWLINE_Robert Olsen er medforfatter til "Mens bagg\xc3\xa5rdskattene forsvandt_NEWLINE_- historier fra M\xc3\xa6ndenes Hjem og Vesterbro" af Merete Rostrup Fleischer & Robert Olsen'